CELEX: 62006CJ0066
Language: el
Date: 2008-11-20 00:00:00
Title: Απόφαση του Δικαστηρίου (δεύτερο τμήμα) της 20ής Νοεμβρίου 2008. # Επιτροπή των Ευρωπαϊκών Κοινοτήτων κατά Ιρλανδίας. # Παράβαση κράτους μέλους - Οδηγία 85/337/ΕΟΚ - Εκτίμηση των επιπτώσεων σχεδίων έργων στο περιβάλλον - Άδειες που χορηγήθηκαν χωρίς να εκτιμηθούν οι επιπτώσεις στο περιβάλλον. # Υπόθεση C-66/06.

Απόφαση του Δικαστηρίου (δεύτερο τμήμα) της 20ής Νοεμβρίου 2008 – Επιτροπή κατά Ιρλανδίας
      (Υπόθεση C‑66/06)
      «Παράβαση κράτους μέλους – Οδηγία 85/337/ΕΟΚ – Εκτίμηση των επιπτώσεων σχεδίων έργων στο περιβάλλον – Άδειες που χορηγήθηκαν χωρίς να εκτιμηθούν οι επιπτώσεις στο περιβάλλον»
      1.                     Διαδικασία – Δικόγραφο της προσφυγής – Απαιτήσεις ως προς τον τύπο (Κανονισμός Διαδικασίας του Δικαστηρίου, άρθρο 38 § 1,
            στοιχ. γ΄) (βλ. σκέψεις 30-31)
      2.                     Περιβάλλον – Εκτίμηση των επιπτώσεων ορισμένων σχεδίων έργων στο περιβάλλον – Οδηγία 85/337 (Οδηγία 85/337 του Συμβουλίου,
            όπως τροποποιήθηκε με την οδηγία 97/11, άρθρα 2 § 1 και 4 § 2, και παραρτήματα II, σημείο 1, στοιχεία α΄ έως γ΄, και III)
            (βλ. σκέψη 85, διατακτ. 1)
      3.                     Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά
            την εκπνοή της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψη 91)
      4.                     Περιβάλλον – Εκτίμηση των επιπτώσεων ορισμένων σχεδίων έργων στο περιβάλλον – Οδηγία 85/337 (Οδηγία 85/337 του Συμβουλίου,
            όπως τροποποιήθηκε από την οδηγία 97/11, άρθρα 2 § 1 και 4 § 2, και παραρτήματα II, σημείο 1, στοιχείο στ΄, και III) (βλ.
            σκέψεις 93, 95, διατακτ. 1)
      Αντικείμενο
      
         
               Παράβαση κράτους μέλους – Παράβαση των άρθρων 2, παράγραφος 1, και 4, παράγραφοι 2, 3 και 4, της οδηγίας 85/337/ΕΟΚ του Συμβουλίου,
                  της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L
                  175, σ. 40), όπως τροποποιήθηκε με την οδηγία 97/11/ΕΚ της 3ης Μαρτίου 1997 (ΕΕ L 73, σ. 5) – Άδειες που χορηγήθηκαν χωρίς
                  να έχει προηγηθεί σχετική εκτίμηση
               
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Η Ιρλανδία, μη θεσπίζοντας όλες τις αναγκαίες διατάξεις, κατά τα άρθρα 2, παράγραφος 1, και 4, παράγραφοι 2 έως 4, της οδηγίας
                     85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών
                     έργων στο περιβάλλον, όπως τροποποιήθηκε με την οδηγία 97/11/ΕΚ της 3ης Μαρτίου 1997, προκειμένου να διασφαλισθεί ότι για
                     τη χορήγηση άδειας προκειμένου περί σχεδίων έργων που ενδέχεται να έχουν σημαντικές επιπτώσεις στο περιβάλλον και υπάγονται
                     στις κατηγορίες του παραρτήματος ΙΙ, σημείο 1, στοιχεία α΄, β΄, γ΄ και στ΄ θα απαιτείται η προηγούμενη έγκριση και εκτίμηση
                     των σχετικών επιπτώσεών τους, σύμφωνα με τα άρθρα 5 έως 10 της εν λόγω οδηγίας, παρέβη τις υποχρεώσεις που υπέχει από την
                     οδηγία αυτή.
                  
               
            
         
                  2)
               
               
                  
               
               
                  	Καταδικάζει την Ιρλανδία στα έξοδα της Ευρωπαϊκής Επιτροπής.
               
            
         
                  3)
               
               
                  
               
               
                  	Η Δημοκρατία της Πολωνίας φέρει τα έξοδά της.